Dan Brown
Vikiiqtibosda Dan Brown haqida sahifa mavjud. Dan Brown (22-iyun 1964-yil) — amerikalik yozuvchi . U qator bestseller romanlarning muallifi, jumladan, Da Vinchi siri asari barcha davrlarning eng koʻp sotilgan romanlaridan biriga aylangan, hamda kitobxonlar va olimlar oʻrtasida intellektual munozaralarga sabab boʻlgan. Braunning romanlari dunyo boʻylab 57 tilga tarjima qilinib, umumiy hisobda 200 million nusxadan ortiq nashr etilgan. 2005-yilda Braun "Times" jurnali tomonidan dunyoning 100 ta eng nufuzli odami roʻyxatiga kiritilgan boʻlib, muharrirlari unga „nashriyot sanoatini saqlab qolgan“ deb taʼrif berishadi. Braunning „Farishtalar va shaytonlar“, „Inferno“ va „Da Vinchi siri“ romanlari filmlarga moslashtirilgan boʻlib, „Yoʻqolgan nishon“ asari asosida telekoʻrsatuv kichik ekranlar yuzini koʻrgan. Adibning „Raqamli qal’a“, „Da Vinchi siri“, „Ibtido“, shuningdek „Farishtalar va shaytonlar“ romanlar oʻzbek tilida chop qilingan. Robert Langdon romanlar turkumi nasroniy mavzulari va tarixiy fantastika bilan bogʻliq boʻlib, buning natijasida koʻp bahs-munozaralarga sabab boʻlgan va boʻlib kelmoqda. Braun oʻz veb-saytida uning kitoblari xristianlarga qarshi emasligi va u „doim maʼnaviy sayohatda“ ekanligini taʼkidlaydi. U oʻzining „Da Vinchi siri“ romanini „ruhiy muammolar va munozaralarni ragʻbatlantiradigan qiziqarli hikoya“ ekanligini taʼkidlaydi va kitobdan „iymonimizni oʻrganish va oʻrgatish uchun ijobiy katalizator sifatida“ foydalanish mumkinligini taklif qiladi.